Nona Gaprindašvili
Nona Gaprindašvili (gruz. ნონა გაფრინდაშვილი; g. 1941 m. gegužės 3 d. Zugdidyje) – gruzinų šachmatininkė, penktoji istorijoje pasaulio moterų šachmatų čempionė (1962–1978) m. Jai 1962 m. suteiktas vyrų tarptautinio meistro titulas. Pirmoji didmeistrė tarp moterų (1976 m.) ir pirmoji moteris, kuri iškovojo vyrų didmeistrio titulą (1978 m.). Pirmoji tarp moterų – šachmatų „Oskaro“ laureatė (1982 m.). FIDE moterų komisijos pirmininkė (1980–1986 m.) Ji yra baigusi Tbilisio pedagoginį institutą (užsienio kalbos).